钦定古今图书集成/明伦汇编/氏族典/第111卷 > 崔弘度
## 钦定古今图书集成/明伦汇编/氏族典/第111卷 > 崔弘度

按《隋书崔弘度传》：“弘度，字摩诃衍，博陵安平人也。膂
力绝人，仪貌魁岸，性严酷。十七，周大冢宰，字文护，引
为亲信，寻授都督，累转大都督。后以战勋授仪同，从
武帝灭齐，进位上开府，邺县公。宣帝嗣位，从郧国公
韦孝宽经略淮南，以前后勋进位上大将军，袭父爵安平县公。及尉迥作乱，以弘度为行军总管，从韦孝”
宽讨之。进位上柱国，为武乡郡公。开皇初，突厥入寇，
弘度以行军总管拒之。还，拜华州刺史，纳其妹为秦
孝王妃。寻迁襄州总管。梁王萧琮来朝，上以弘度为
江陵总管，镇荆州。平陈之役，以行军总管从秦孝王
出襄阳道。及陈平，还检校原州事，仍领行军总管以
备边。复以其弟弘昇女为河南王妃。仁寿中，检校太
府卿。未几，秦王妃以罪诛，河南王妃复被废黜。弘度
忧恚，谢病于家，未几卒。